Timothy Olyphant

Timothy David Olyphant (sündinud 20. mail 1968) on Ameerika näitleja.

1995. aastal teatrilaval ja järgmisel aastal kinoekraanil debüteerinud Olyphant on osalenud paljudes linateostes. Filmis "Kadunud 60 sekundiga" (2000) oli tal kõrvalosa, filmis "Visa hing 4" oli ta üks peaosatäitjaist (küberterrorist Thomas Gabriel, endine USA Kaitseministeeriumi analüütik) Bruce Willise kõrval, telesarjas "Seadusesilm" mängis ta peaosalist Raylan Givensit.Osatäitmine tõi talle 2011. aastal nominendi staatuse Primetime Emmy parima draamasarja meespeaosatäitja kategoorias.

Šoti juurtega Olyphant sündis Honolulul ema Katherine'i ja veinivabrikus töötanud kolledži õppejõust isa John Vernon Bevani pojana. Hiljem kolis Olyphanti pere Californiasse, San Franciscost kagus asuvasse Modesto linna, kus möödus Timothy noorusaeg. Kuueaastaselt alustas ta ujumistreeninguid ja jätkas neid keskkooli ajal.

183 cm pikkune Olyphant tegi ujumises märkimisväärseid edusamme ja tõusis oma tulemustega peagi USA edetabelitesse. 1986. aastal oli ta USA meistrivõistluste finalist 200 meetri individuaaldistantsil. Samal aastal lõpetas ta Modesto keskkooli. Olyphant jätkas ujumistreeninguid õpingute ajal Lõuna-California ülikoolis, mille ta lõpetas kujutava kunsti erialal. Magistrikraadi poole pürgimise asemel suundus ta New Yorki, kus osales kaks aastat näitlejakursustel.

Timothy Olyphant elab Westwoodis Los Angeleses koos oma kolledžiaegsest kallimast abikaasa Alexis Kniefi ja kolme lapsega. Paar abiellus 1991. aasta juulis.

 Filmograafia 
 Film 

 Aasta Pealkiri Roll Märkused 1996 "The First Wives Club" Brett Artounian 1997 "A Life Less Ordinary" Hiker 1997 "Scream 2" Mickey Altieri 1998 "1999 (Girls and Boys)" Hooks 1998 "When Trumpets Fade" Lt. Terrence Lukas 1999 "No Vacancy" Luke 1999 "Go" (1999 film) Todd Gaines 1999 "Advice from a Caterpillar" Brat 2000 "Kadunud 60 sekundiga" Det. Drycoff 2000 "The Broken Hearts Club: A Romantic Comedy" Dennis 2001 "Head Over Heels" (2001. a. film) Michael 2001 "Auggie Rose" Roy Mason 2001 "Rock Star" (2001. a. film) Rob Malcolm – kitarrist, Blood Pollution 2001 "Doppelganger" Brian 2002 "Coastlines" Sonny Mann 2003 "The Safety of Objects" Randy 2003 "Dreamcatcher" (film) Pete Moore 2003 "A Man Apart" Hollywood Jack 2004 "The Girl Next Door" Kelly 2007 "Catch and Release" (film) Fritz 2007 "Live Free or Die Hard" Thomas Gabriel (tuntud ka kui "Visa hing 4") 2007 "Hitman" (2007. a. film) Agent 47 2008 "Stop-Loss" (film) Lt. Col. Boot Miller 2008 "Meet Bill" Chip 2009 "A Perfect Getaway" Nick nominent – Toronto filmikriitikute ühenduse auhind parimale kõrvalosatäitjale 2009 "High Life" (film) Dick 2010 "The Crazies" (2010. a. film) Pierce'i maakonna šerif David Dutten 2010 "Elektra Luxx" Del 2011 "I Am Number Four" (film) Henri 2011 "Rango" (2011 film) The Spirit of the West hääl

 Televisioon 

 Aasta Pealkiri Roll Märkused 1996 "Mr. & Mrs. Smith" (1996. a. teleseriaal)  Scooby sarja avaosa külalisnäitleja 1997–98 "High Incident" Brett Farraday taasesinev roll, 3 jagu 1998 "Seks ja linn" Sam külalisnäitleja, 1 jagu 2002 "Night Visions" Eli külalisnäitleja, 1 jagu 2004–06 "Deadwood" (teleseriaal) šerif Seth Bullock peaosa, 36 jagu 2006 "My Name Is Earl" Billy Reed külalisnäitleja, 1 jagu 2009–10"Damages" (teleseriaal) Wes Krulik korraline osa 2. hooajal, külalisosa 3. hooajal 2009 "Samantha Who?" Winston Funk 1 jagu 2010–"Seadusesilm" Raylan Givens meespeaosatäitja, nominent – Primetime Emmy parima draamasarja meespeaosatäitja kategoorias. 2010 "The Office" (USA teleseriaal) Danny Cordray külalisnäitleja, jaod "The Sting" ja "Costume Contest"

 Videomängud 

 Aasta Pealkiri Roll Märkused 2008 "Turok" (2008 videomäng) kauboi hääl 2011 "Call of Duty: Modern Warfare 3" Sergeant First Class Alfred 'Grinch' hääl

 Tunnustus 
 1996 – Theatre World Award
 2000 – Young Hollywood Awards

 Viited 

 Välislingid 


 Timothy Olyphant saidil Television Academy

Kategooria:Ameerika Ühendriikide filminäitlejad
Kategooria:Ameerika Ühendriikide näitlejad
Kategooria:Lõuna-California Ülikooli vilistlased
Kategooria:Sündinud 1968